SEAFCO คว้างาน 3 โครงการใหม่ใน Q4/58 รวมมูลค่า 184.52 ลบ.
SEAFCO คว้างาน 3 โครงการใหม่ในไตรมาส 4/58 รวมมูลค่างานทั้งสิ้น 184.52 ลบ.
8 ธ.ค. 2558

บริษัท ซีฟโก้ จำกัด (มหาชน) หรือ SEAFCO ระบุว่า บริษัทได้รับงานโครงการใหม่ไตรมาสที่ 4/2558 รวมทั้งหมด 3 โครงการ โดยโครงการแรกเป็นโครงการก่อสร้างทางแยกต่างระดับน้ำกระจาย อ.เมือง จังหวัดสงขลา ลักษณะของงาน เสาเข็มเจาะขอบเขตของสัญญา ไม่รวมค่าวัสดุคอนกรีตและเหล็กเส้น ผู้ว่าจ้างคือบริษัท ประยูรวิศว์ จำกัดและกำหนดเริ่มงานต้นเดือนธันวาคม 2558
อีกทั้งโครงการอาคารฟินิกซ์ ของโรงพยาบาลกรุงเทพ ซอยศูนย์วิจัย ถ.เพชรบุรีตัดใหม่ กทม.ลักษณะของงาน เสาเข็มเจาะและกำแพงกันดินระบบไดอาแฟรม วอลล์ ขอบเขตของสัญญา รวมค่าวัสดุคอนกรีตและเหล็กเส้น ผู้ว่าจ้างคือบริษัท กรุงเทพดุสิตเวชการ จำกัด (มหาชน) หรือ BDMS กำหนดเริ่มงานกลางเดือนธันวาคม2558
ส่วนอีกโครงการเซ็นจูรี่ เดอะมูฟวี่พลาซ่า อ่อนนุช ถ.สุขุมวิท 81 กรุงเทพมหานคร ลักษณะของงาน เสาเข็มเจาะ ขอบเขตของสัญญา รวมค่าวัสดุคอนกรีตและเหล็กเส้น ผู้ว่าจ้างคือ บริษัท เอกพัฒนกิจ จำกัด กำหนดเริ่มงานต้นเดือนธันวาคม2558
ทั้งนี้ มูลค่าสามโครงการข้างต้นไม่รวมภาษีมูลค่าเพิ่มเป็นเงิน 184,520,000.00 บาท
 